Ribe Stifts Adresseaviser, 1848-03-24
Den 18. Marts fandt en Forsamling Sted i Rendsborg af begge Hertugdømmers Stænderdeputerede. Fra Flensborg var kun een af de Deputerede tilstede, næmlig Kancelliraad Schmidt, og fra Nordslesvig havde Gaardeier Krüger fra Beftoft indfundet sig. Denne Mands Resolverthed - hedder det i en Beretning i Hamb. Nachr. - der alene begav sig i den ham fjendtlige Stilling for som Dansk at protestere mod de tydske Slesvig holsteneres Beslutning, lade vi vederfares al Retfærdighed. At hans Yttringer virkeligen indeholdt en saadan Protest, tør vi kun formode, da han udtrykte sig i et for os fremmed og uforstaaeligt Sprog." Kl. 12 om Middagen forsamlede man sig. Fra Slesvig var indgaaet befaling til Politimesteren, at Forsamlingens Offentlighed og Folkeforsamlinger ikke maatte finde Sted. Dette underkastede de Deputerede sig ogsaa. Da Beseler, som Forsamlingens Præsident, erklærede dette for den udenfor Salen værende Folkemængde, yttrede sig megen Misfornøielse og der faldt allehaande truende Ord. Jmidlertid blev i Borger foreningen i Skuespilhuset besluttet en Adresse til de Deputerede, hvori det blandt Andet hedte: Vi ville een for begge Hertugdømmer fælleds konstitutionel Forfatning, grundet paa almindelig Valgret og Valgbarhed, Slesvigs Jndtrædelse i det tydske Forbund, et tydsk Parlament, ubetinget Pressefrihed, Forsamlingsret, eedsvorne Retter, almindelig Folkevæbning, Rendsborgs Ophøielse til en tydsk Forbundfæstning, Tilbagekaldelse af de uretmæssigen i Hertugdømmernes Civil- og Militærtjeneste ansatte Danske. Vi erklære, at Regeringen ikke vil vinde vor Tillid for Grev Moltke og Regeringspræsident v. Scheel ere fjernede af Statstjenesteen, og Mænd ansatte, der besidde Landets Tillid og Agtelse. Vi haabe, at Tydskland, dersom Slesvigs Jndlemmelse i Danmark forsøges eller Danske og Russer bevæbnede sætte deres Fod paa vor tydske Jordbund, vil ansee dette som et Brud paa Freden. Kun ved en hurtig Afgjørelse vil De kunne standse Folkets Utaalmodighed, kun derved fortjene Dem dets evige Taknemlighed." Blandt Undertegnerne af denne Adresse var 250 Soldater af Garnisonen. Efter at have undertegnet yttrede en Overkonstabel af 2det Artilleri-Regiment, at han vidste hvad han nu havde gjort, og at man maaskee vilde straffe ham; han spurgte sine forsamlede Medborgere og han og hans Kammerater kunde gjøre Regning paa, at de vilde beskytte dem, hvorpaa en uendelig Jubel fulgie som Svar. Tvende Borgere underrettede derpaa Kommandanten om, at Rendsborg i Nødsfald vilde gjøre de Militæres Sag til deres. Adressen blev efter at den havde naaet sin Bestemmelse reven itu for at forhindre enhver Undersøgelse. Præsidenten tillod nu Folk at komme ind i de Deputeredes Forsamling; imidlertid maatte Salen et Par Gange rømmes da Forhandlingerne bleve forstyrrede. J det dulfertske Hotel blev vedtaget en Protest mod Forbuddet mod Forsamlingens Offentlighed, hvori man erklærede, at man hverken vilde tage denne eller lignende Foranstaltninger til Følge. Just da denne skulde afgaae med 800 Underskrivter, til Slesvig, kom en Kurer, der bragte det Budskab fra Kjøbenhavn, at de Deputeredes Forsamling maatte holdes offentlig, hvilket dog nu ikke gjorde noget Jndtryk, Kl. 10 var Forsamlingen færdig og begav sig nu til Skuespilhuset for at bekjendtgjøre dens Beslutning, der indeholdt følgende: " Medlemmer, Beseler, Reventlow og Bargum, vare valgte til at sammenkalde de Deputerede, naar det findes fornødent; en Deputation var valgt til at bringe Folkets Ønsker for Kongen, næmlig: snarest mulig Jndkaldelse af en slesvig-holstensk Landdag til Beraadslagning og Antagelse af en slesvig-holsteensk Forfatning; foreløbige Foranstaltninger til at Hs. Majestæt for Slesvig tiltræder det tydske Forbund; almindelig Folkevæbning med frit Valg af Officerer; uindskrænket Pressefrihed og Assosiationsfrihed; Afskedigelse af v. Scheel og Paaagtning af Slesvig=Holstens Sympathi for Oprettelse af et tydsk Parlament. Den valgte Deputation, Olshausen, Clausen, Güllich, Engel og Neergaard, skulde afgaae i Tirsdags med Adressen til Kjøbenhavn. Flere Medlemmer af Forsamlingen havde ikke villet deeltage i Valget af Deputationen. J Kbhvn, have Studenterne besluttet at beskytte Deputationen mod enhver Behandling, som ikke stemmer med Nationalæren.